Document ID: 32004R0057

Rådets forordning (EF) nr. 57/2004
af 27. oktober 2003
om ændring af Kommissionens afgørelse 2002/602/EKSF om forvaltning af visse restriktioner for indførslen af visse stålprodukter fra Den Russiske Føderation
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side(1) trådte i kraft den 1. december 1997.
(2) Artikel 21 i partnerskabs- og samarbejdsaftalen fastsætter, at handelen med Det Europæiske Kul- og Stålfællesskabs produkter, i det følgende benævnt "EKSF-produkter", er omfattet af afsnit III, undtagen artikel 15, og bestemmelserne i en aftale.
(3) EKSF og regeringen for Den Russiske Føderation indgik en sådan aftale om handel med visse stålprodukter(2), som blev godkendt på vegne af EKSF ved Kommissionens afgørelse 2002/603/EKSF(3).
(4) EKSF-traktaten udløb den 23. juli 2002. Parterne blev enige om, at aftalen om handel med visse stålprodukter fortsat bør gælde, og at alle rettigheder og forpligtelser bør gælde efter traktatens udløb, jf. artikel 10, stk. 2, i ovennævnte aftale.
(5) Regeringen for Den Russiske Føderation har i overensstemmelse med artikel 3, stk. 3, i aftalen anmodet om at overføre visse mængder af de kvantitative lofter, der ikke er udnyttet i løbet af 2002. Den tilladte mængde, der kan overføres for hver gruppe, er følgende: 2186980 kg for SA1, 10802830 kg for SA1a, 4200000 kg for SA2, 2505046 kg for SA3, 0 for SA4, 272850 kg for SB1, 4200000 for SB2 og 11550000 for SB3.
(6) Regeringen for Den Russiske Føderation har i overensstemmelse med artikel 3, stk. 4, i aftalen anmodet om at overføre 4000 tons fra produktgruppe SB2 og 6000 tons fra produktgruppe SB3 til produktgruppe SA1a.
(7) Parterne indledte konsultationer, jf. det godkendte protokollat nr. 2 i ovennævnte aftale, og konkluderede, at aftalens produktdækning skulle gøres bredere for også at omfatte produktgruppe SA5 og SA6, og dette blev genstand for en ny aftale om ændring af den tidligere aftale.
(8) Fællesskabet godkendte indgåelsen af den nye aftale, som trådte i kraft på dagen for dens undertegnelse(4).
(9) Kommissionens afgørelse 2002/602/EKSF af 8. juli 2002 om forvaltning af visse restriktioner for indførslen af visse stålprodukter fra Den Russiske Føderation(5) bør ændres i overensstemmelse hermed for at tage højde for anmodningen om overførsler og den nye aftale -
UDSTEDT FØLGENDE FORORDNING:
Artikel 1
I afgørelse 2002/602/EKSF foretages følgende ændringer:
1) Bilag I erstattes af teksten til bilag I til nærværende forordning.
2) Bilag IV erstattes af teksten til bilag II til nærværende forordning.
Artikel 2
Import til EF af varer henhørende under produktgruppe SA5 og SA6, der er ledsaget af et tilsynsdokument(6) udstedt inden datoen for denne forordnings ikrafttræden, kræver ikke en importlicens, som omtalt i afgørelse 2002/602/EKSF, navnlig i artikel 2.
Artikel 3
De produkter, der er opført i produktgruppe SA5 og SA6, jf. bilag I, med oprindelse i Den Russiske Føderation og indført i Fællesskabet fra den 1. januar 2003, skal modregnes de respektive kvantitative lofter anført i bilag II for 2003.
Artikel 4
Denne forordning træder i kraft på tiendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 27. oktober 2003.

Labels: 18
3
1